MESTSKÉ ZASTUPITEĽSTVO NOVÉ ZÁMKY
VOLEBNÉ OBDOBIE 2018–2022



NÁVRH NA

UZNESENIE MESTSKÉHO ZASTUPITEĽSTVA



NÁVRH
k bodu č.: ..... – 

Mestské zastupiteľstvo Nové Zámky 

schvaľuje

v zmysle § 18c ods. 5) zákona SNR č. 369/1990 Zb. o obecnom zriadení v znení neskorších predpisov mesačnú odmenu pre hlavného kontrolóra mesta Nové Zámky vo výške 5 % zo zákonom stanoveného mesačného platu hlavného kontrolóra mesta Nové Zámky počnúc odo dňa nadobudnutia právoplatnosti tohto uznesenia. Dňom nadobudnutia právoplatnosti tohto uznesenia uznesenie Mestského zastupiteľstva Nové Zámky č. 293/280218 stráca platnosť a účinnosť.

Dôvodová správa:
         Ja som si Vašu pôvodnú dôvodovú správu na uznesenie č. 293/280218 prečítal a všimol som si tam 1 malý ale dosť podstatný detail. V Žiadosti o schválenie odmeny a aj v návrhu na uznesenie citujete totiž neexistujúci zákon
citujem: v zmysle § 18c ods. 5) zákona NR SR č. 369/1990 Zb. o obecnom zriadení v znení neskorších predpisov mesačnú odmenu pre hlavného kontrolóra mesta Nové Zámky vo výške 30 % z mesačného platu hlavného kontrolóra mesta počnúc od 01.03.2018
Má tam byť predsa SNR. NR SR predsa v roku 1990 ešte nebola. Možno ma beriete ako detailistu, ale práve Vy by ste mali byť garantom detailu a zákonnosti v našom meste. Skúste si predstaviť aké následky by malo napríklad v trestnom konaní, keby sa niekto odvolal na nejestvujúci zákon. Chyba sa ale môže stať, beriem, sme ľudia, kto nič nerobí nič nepokazí. Všimnúť si to mohol aj pán primátor a mohol sa domnievať že odporuje zákonu, alebo uznesenie nie je podľa platného názvu zákona. Dodnes to takto na stránke mesta takto svieti. Neprináleží mi ako poslancovi MSZ súdiť čo je zákonné a čo nie, ale AK toto neodporuje predpisom, tak potom je to minimálne neprofesionálne.
ODMENA je podľa Vášho výkladu zákona o obecnom zriadení je podľa Vás charakterom je v podstate príplatok porovnateľný s osobným príplatkom. Nemyslím si, že máte oprávnenie vykladať zákon, veď napokon kvôli tomu sám aj žiadate stanoviská prokuratúry. ale budiž, Ja to beriem ako Váš osobný názor. Argumentovali ste ďalej, že zamestnanci   MsÚ   naviac   dostávajú   každý   rok   odmeny  ich  jednomesačného funkčného platu. Neviem, aké sú síce priemerné funkčné platy zamestnancov MSÚ, ale myslím si, že to zrejme nebude suma 12x630 čo by potom bol jeden funkčný plat 7560 EUR.
Ja som si dovolil navrhnúť odmenu pre hlavného kontrolóra vo výške 5 % z mesačného platu hlavného kontrolóra mesta. čo vychádza 1260 EUR ročne. Možno sa mýlim, ale skôr mám za to, že ani takéto priemerné funkčné platy respektíve ročné odmeny zamestnanci MSÚ zatiaľ nemajú.
Zdôrazním, že Vy pán kontrolór nie ste celkom bežný zamestnanec MsÚ. Poberáte základný plat v zmysle zákona, a keďže je mojim cieľom vnášať do MSZ iný pohľad a transparentnosť tak uvediem, že je to približne 2100 EUR. Spolu s najvyššou odmenou je to takmer 2800 EUR mesačne.
Musím Vás ale aj verejne trochu pochváliť. Navrhol som 5 % z tohoto základu pretože ste naozaj promptne odpovedal na niektoré moje otázky v súlade s príslušnými ustanoveniami zákona o obecnom zriadení, hlavne s ustanovením §18f  ods. 4 ste mi na požiadanie bezodkladne sprístupnili výsledky kontrol a umožnili ste mi  tým aj aktívne sa zúčastniť na kontrole.
Teraz tu máme dosť obmenené MSZ a nemyslím si, že je vhodná a motivačná prax od začiatku schvaľovať maximálne odmeny. Pokiaľ neskôr prídu mimoriadne zistenia, výsledky aj z Vašej vlastnej iniciatívy, hĺbkovejšie kontroly, či mimoriadne prínosy pre mesto, získate si tým väčšiu dôveru aj ostatných poslancov, a Vaša odmena môže byť aj vyššia.

